ועדת הכנסת, כנסת 17, פרוטוקול מספר 207, 2008-02-12 09:00

דוד טל: אני מתכבד לפתוח את ישיבת ועדת הכנסת.

דוד טל: על סדר יומנו: ערעורים על החלטת יו"ר הכנסת והסגנים שלא לאשר דחיפות הצעות לסדר היום.

דוד טל: הערעור הראשון הוא של חבר הכנסת אבישי ברוורמן בנושא צמצום הטבות לתשלום מס לתושבי באר שבע.

דוד טל: חבר הכנסת מרגי, אתה באותו נושא?

יעקב מרגי: כן.

דוד טל: נדבר על שני הנושאים יחד.

דוד טל: חבר הכנסת ברוורמן, יש לך מה להוסיף?

אבישי ברוורמן: אני חושב שהדברים מדברים בעד עצמם.

דוד טל: סגן יו"ר הכנסת, מה יש לנשיאות לומר?

יצחק זיו: אני חושב שהפעם נתנו מעל ומעבר.

יצחק זיו: אישרנו 6 הצעות דחופות לסדר היום ובדרך כלל אנחנו מאשרים רק 5.

יצחק זיו: עברנו על כל הנושאים והחלטנו שהנושאים שאישרנו הם הנושאים הדחופים.

אבישי ברוורמן: חבר הכנסת מרגי ואנוכי נקראנו שלשום, על ידי ראש עירית באר שבע, לכנס חרום שבו השתתפו ראשי רשויות.

דוד טל: מרגי, למען הגילוי הנאות אתה תושב באר שבע.

יעקב מרגי: כן, אבל רק לחצי השנה הקרובה.

יעקב מרגי: אם יש עניין של הטבות מס, בעוד 5 חודשים אני ממילא - - -

דוד טל: לא בגלל זה, בגלל שקצת הפרעת לי עם אדלשטיין.

אבישי ברוורמן: רבותי, היתה שם צעקה.

אבישי ברוורמן: יש חוסר הבנה למצב.

אבישי ברוורמן: אנשים עוזבים את הנגב, קיימת בעיית הגבולות הפרוצים וקיימת בעיה בשדרות.

אבישי ברוורמן: כל בעיית התכנון של ישראל מדברת על מטרופולין באר שבע.

אבישי ברוורמן: להוריד את הטבות המס מבאר שבע זה אומר שלצעירים, שממילא עוזבים, אין מה לעשות שם.

אבישי ברוורמן: ראשי הרשויות אומרים שהם לומדים כרגע שבלי כוחנות לא מתייחסים אליהם.

אבישי ברוורמן: הייתי ב-50 כנסים על הדרום.

אבישי ברוורמן: זה טמטום מבחינה כלכלית, לבטל הטבות מס לבאר ושכנסת ישראל לא תעלה את זה?

אבישי ברוורמן: שומו שמיים.

אבישי ברוורמן: אני רוצה להעלות את זה להצבעה.

דוד טל: אני מעלה את זה להצבעה ובמידה וזה יתקבל, שתי ההצעות יהיו כהצעה אחת.

דוד טל: מי בעד לאשר את הערעורים של חברי הכנסת ברוורמן ומרגי?

דוד טל: הצבעה: רוב – בעד נגד – 2 נמנעים - אין

דוד טל: הערעורים התקבלו.

דוד טל: חבר הכנסת זיו, תמסור לנשיאות שהנושא הוצבע פה אחד כאיש אחד.

יואל-יולי אדלשטיין: אני מבקש לציין בפרוטוקול ששני חברי הנשיאות לא תמכו בהצעה.

דוד טל: אני מציין שחברי הכנסת אדלשטיין וזיו לא תמכו בהצעה.

דוד טל: חבר הכנסת אדלשטיין, אתה רוצה רביזיה?

יואל-יולי אדלשטיין: אני מוותר על הרביזיה.

יואל-יולי אדלשטיין: ב.

יואל-יולי אדלשטיין: קביעת ועדה לדיון בהצעת חוק מועמדות ובחירת עובד מדינה לכנסת ולגוף בוחר (תיקוני חקיקה), התשס"ז-2007 (פ/2874/17), של חה"כ מיכאל מלכיאור.

דוד טל: אנחנו עוברים לנושא: קביעת ועדה לדיון בהצעת חוק מועמדות ובחירת עובד מדינה לכנסת ולגוף בוחר (תיקוני חקיקה), התשס"ז-2007, של חבר הכנסת מיכאל מלכיאור.

דוד טל: חבר הכנסת מלכיאור, נשמעו הצעות להעביר את הצעת החוק שלך לדיון בוועדות הבאות: בועדת הכנסת, ועדת חוץ וביטחון או ועדת חוקה חוק ומשפט.

דוד טל: המלצת הלשכה המשפטית שלנו היא, ועדת חוקה חוק ומשפט, שם סבורה הלשכה המשפטית שזה המקום הטבעי.

דוד טל: מה אדוני אומר?

מיכאל מלכיאור: אין לי בקשה.

מיכאל מלכיאור: מה שמקובל על חברי ועדת הכנסת בוודאי מקובל גם עלי.

מיכאל מלכיאור: אני חושב מישהו הציע את וועדת חוץ וביטחון כבדיחה, אין לזה שום קשר.

דוד טל: לפעמים אומרים את זה כדי שזה יעבור לוועדת הכנסת.

מיכאל מלכיאור: אני חושב שהמקום הטבעי לעניינים הקשורים לבחירות הוא בוועדת החוקה.

דוד טל: מישהו סבור אחרת?

מאיר פרוש: אפשר לקבל חומר?

מאיר פרוש: אני לא רואה שום דבר.

מאיר פרוש: על מה מדבר מלכיאור?

מאיר פרוש: שיסביר בבקשה.

מיכאל מלכיאור: זאת הצעת חוק שבאה לתקן עיוות שיש בחוק הבחירות שלנו, שקובע שארבע הדרגות הבכירות בכל מקצוע, בכל סולם של שכר ציבורי, לא יכול להיות חבר של גוף בוחר או לא יכול להיבחר בעצמו.

מיכאל מלכיאור: יש סוג של סולמות שיש בהם רק סך הכל בפועל 4 דרגות.

מיכאל מלכיאור: זה אומר שכל האנשים מכל הסולם לא יכולים להיות בגוף בוחר.

מיכאל מלכיאור: זה לתקן דבר שכולם מסכימים שצריך לתקן.

מיכאל מלכיאור: אין לזה משמעות מעבר לכך.

מיכאל מלכיאור: מדובר בגוף בוחר של מפלגה.

מיכאל מלכיאור: זה דבר שאתם לא מחזיקים אבל יש מפלגות שיש להן גוף בוחר.

דוד טל: תודה רבה.

דוד טל: מי בעד להעביר את הנושא לוועדת חוקה חוק ומשפט?

דוד טל: הצבעה בעד – רוב נגד – אין נמנע - 1

דוד טל: אשר על כן הצעת חבר הכנסת מלכיאור תועבר לוועדת החוקה חוק ומשפט.

דוד טל: זאת הזדמנות לקדם בברכה את תלמידי כיתה י"א מבית ספר ליד"ה בירושלים.

דוד טל: אני מרשה לכם להתערב בדיון.

דוד טל: אני מרשה להם גם קריאות ביניים אבל הם מנומסים והם לא יעשו את זה.

דוד טל: ג.

דוד טל: בקשה לקבלת פטור מחובת הנחה בחוק לתיקון פקודת העיריות (ועדות חקירה), התשס"ס-2007, של חה"כ גדעון סער.

דוד טל: אנחנו עוברים לתוספת לסדר היום.

דוד טל: בקשתו של חבר הכנסת גדעון סער פטור מחובת הנחה בהצעת חוק לתיקון פקודות העיריות.

דוד טל: למען הגילוי הנאות גם אני חתום.

גדעון סער: אתה גם יוזם.

ארבל אסטרחן: אין קוורום.

מאיר פרוש: הוא עוד לא יכול לעסוק בעניין של לקחת מהאופוזיציה את ועדת הביקורת.

דוד טל: התבקשתי על ידי חברת הכנסת שלי יחימוביץ לבקש מגדעון סער לדחות את הדיון.

דוד טל: אם הוא לא יסכים, אז נדון בזה.

גדעון סער: אני יכול להתנגד לבקשה של חברת הכנסת יחימוביץ?

דוד טל: אשר על כן, משכנו את זה.

דוד טל: אם אתה רוצה, נדבר על חוק הרבנות הראשית.

גדעון סער: אני רק רוצה להציג את הנושא.

דוד טל: בבקשה.

דוד טל: אני רק רוצה לומר לפרוטוקול שהתבקשתי על ידי ראש האופוזיציה להזכיר לחברים בוועדת הכנסת, שאמנם אנחנו זריזים ומביאים הצעות במהירות האפשרות ולא משאירים שום דבר במגירות.

דוד טל: אבל, זה בתנאי שוועדת שרים לענייני חקיקה תסכים לפטור את זה.

דוד טל: יושב ראש הקואליציה קיבל על עצמו, היות והוא מכיר בחשיבות החוק, לעשות ככל אשר לאל ידו כדי לשכנע את ועדת השרים לאשר את הדבר הזה.

דוד טל: אנחנו מדברים על הצעת החוק של גדעון סער.

דוד טל: אשר על כן, הודעתי לו שאם ועדת השרים לא תאשר - - -

גדעון סער: מה זאת אומרת לא תאשר?

גדעון סער: סליחה, אדוני היושב ראש, זה לא הולך כך.

גדעון סער: מותר לי להעיר?

דוד טל: מותר לך אבל אני יודע מה אתה רוצה להגיד.

דוד טל: דיברנו על זה כבר פעם.

גדעון סער: אנחנו לא נעלה את זה השבוע במליאה כדי לאפשר לוועדת שרים לחקיקה להידרש להצעת החוק בישיבתה הקרובה ביום ראשון.

גדעון סער: היא לא מאשרת או לא מאשרת פטור, היא קובעת עמדה.

גדעון סער: זה מקובל עלי להמתין לוועדת שרים לענייני חקיקה אבל לא להכפיף.

דוד טל: גם אני אחד משני היוזמים.

דוד טל: היות והנושא הגיע אתמול אני יכול להעלות אותו לדיון ביום שני הבא, לאחר שוועדת השרים תקבע את העמדה שלה.

דוד טל: בדרך כלל אנחנו משתדלים לקדם את הנושא הזה, אבל על דעת זה שאנחנו תלויים בצורה כזאת או אחרת בוועדת השרים.

דוד טל: חבר הכנסת סער, במקרה הספציפי הזה, אני מניח שוועדת השרים תאשר את זה.

נסים זאב: חבל על הזמן, אדוני היושב ראש, אני הולך.

גדעון סער: אבל אני צריך אותך לקוורום.

גדעון סער: אם כך, אדוני היושב ראש, אני מסכים להצעה לאפשר לוועדת שרים לחקיקה לדון ביום ראשון הקרוב בהצעת החוק ולא אעלה זאת מחר במליאת הכנסת.

גדעון סער: כמובן, אני מקווה שהיא תעשה לי חיים קלים.

דוד טל: מי בעד פטור מחובת הנחה?

דוד טל: הצבעה בעד – רוב נגד – אין נמנעים – אין

מאיר פרוש: אני לא מבין את הדחיפות.

דוד טל: אתה רוצה שהוא יסביר?

דוד טל: אני רוצה לדעת מה הדחיפות.

דוד טל: גדעון, תסביר לו את הדחיפות.

גדעון סער: כל אדם שחי בארץ יודע שבאחרונה היו מקרים רבים של הדחות.

גדעון סער: המקרה האחרון, נדמה לי היה באופקים, אבל היו גם מקרים רבים אחרים.

גדעון סער: כל תכלית הצעת החוק היא ליצור סיטואציה שבה גורמים בלתי תלויים הם אלה שישקלו האם צריך להדיח את המועצה או להדיח את ראש הרשות.

גדעון סער: קל וחומר, שהדבר כבר גולש לשנת בחירות ופוגע בדמוקרטיה.

יעקב מרגי: בית המשפט כבר אמר את דברו מול הדחה של ראש עיר.

יואל-יולי אדלשטיין: לא הבנתי ממה נובעת האופטימיות שהממשלה תאשר את ההצעה.

גדעון סער: אם היא לא תאשר, אז אני אביא את זה בניגוד לעמדתה אבל אני אאפשר לה לגבש עמדה.

אורי אריאל: הוא לא צריך אישור מוועדת שרים.

דוד טל: גדעון, אתה לא צריך את האישור ועדת השרים אבל אנחנו צריכים לקבל על עצמנו - - - מרגי בוא שניה?

יעקב מרגי: כבר הצבענו.

דוד טל: לא הצבענו, בוא שניה.

דוד טל: אנחנו צריכים לקבל על עצמנו ועל דעת זה אנחנו מביאים את זה, שאם ועדת השרים מתנגדת אנחנו לא מעלים את זה.

גדעון סער: אני לא מקבל את זה.

גדעון סער: אם הממשלה היא לא לעניין הפטור מחובת הנחה, אלא היא כבר מונעת מלהעלות במליאה, אז לא, תודה ואני לא צריך את הפטור מחובת הנחה.

דוד טל: גדעון, אבל זאת המסורת.

גדעון סער: לא נכון.

דוד טל: אני אעלה את זה להצבעה.

דוד טל: מי בעד פטור מחובת הנחה להצעתו של גדעון, ירים את ידו.

דוד טל: הצבעה בעד - 7 נגד - 1 נמנעים – אין.